Hallitusohjelman digitalisaatiotavoitteiden ja julkisen hallinnon ICT-kehittämisen seurantaryhmä (Digitalisaatio 2020)

Aika 11.12.2015 klo 11.30-13.00

Paikka VM Mariankatu 9, nh Loppupeli

Osallistujat Olli-Pekka Heinonen, pj.

 Martti Hetemäki

Tuomas Vanhanen

Juha Martelius

Anna-Maija Karjalainen (kohdat 4-5)

Timo Laitinen (kohdat 1-4)

Heikki Mannila

Petri Peltonen

Mikko Kosonen

Petteri Koponen

Riku Jylhänkangas

Janne Kerkelä

Mikael Grannas

Aleksi Kopponen, siht.

Toni Äikäs, siht.

Poissa Pekka Ala-Pietilä

 Mirjami Laitinen

 Pekka Soini

 Hanna Tainio

1. Kokouksen avaus

Puheenjohtaja avasi kokouksen ja toivotti osallistujat tervetulleiksi.

1. Esittäytyminen ja odotukset seurantaryhmältä

Käytiin läpi lyhyt esittelykierros ja mistä näkökulmasta kukin osallistuja digitalisaatiota tarkastelee.

1. Seurantaryhmän tavoitteet ja toimintatavat

Puheenjohtajan johdatuksella käytiin ryhmän tavoitteista ja toiminnasta lyhyt keskustelu, jonka yhteydessä todettiin erityisesti seuraavaa:

* Ryhmän nimenä käytetään lyhennettä DigiNYT (perusteluna nimelle on se, että halutaan korostaa toimeenpanoa).
* Työskentelyn taustalla on hallitusohjelma ja sen toimeenpanosuunnitelman kärkihanke *Digitalisoidaan julkiset palvelut*. Ryhmän toimeksiantona ei tulla tekemään esim. uutta strategiaa.
* Ryhmä on seurantaryhmä, joka osaltaan seuraa ja varmistaa hallitusohjel­man tavoitteiden toteutumista. Tilannekuvan ylläpito ei kuitenkaan yksin riitä, vaan lisäksi pitää pystyä vauhdittamaan kehitystä ja ehdottamaan korjaavia toimenpiteitä, jos sellaisille havaitaan tarvetta. Toimenpiteiden osalta ryhmä toimii toimintatapojen uudistamisen ministerityöryhmän sekä VM:n JulkICT-toiminnon neuvoa-antavana elimenä.
* Sote- ja itsehallintoalue-uudistus on merkittävä asia, johon ryhmällä tulee olla kytkös. Tästä kokonaisuudesta pyritään saamaan esitys seuraavaan kokoukseen.
* Ryhmän tehtävien ja toiminnan kannalta avainasioita ovat asiakaslähtöisyys, uudistaminen sekä tehokasta toimeenpanoa tukevien johtamismallien varmistaminen.

Lisäksi todettiin, että ryhmän toiminta liittyy myös hallitusohjelman kärkihankkeeseen *Rakennetaan digitaalisen liiketoiminnan kasvuympäristö*, josta vastaa ministeri Berner. Koordinaatiopisteenä näille molemmille kärkihankkeille toimii toimintatapojen uudistamisen ministerityöryhmä. Erikseen voidaan harkita, pitääkö DigiNYT-ryhmän olla jollain tavalla vuorovaikutuksessa myös tämän toisen kärkihankkeen toimeenpanoa tukeviin ryhmiin.

1. Digitalisaatio ja virastojen tuottavuuspotentiaali –selvitystyön raportti

Timo Laitinen sekä Mikko Kangaspunta ja Mari Näätsaari Valtiokonttorista esittelivät tuloksia Valtiokonttorin tekemästä selvityksestä, joka on juuri valmistumassa. Selvitykseen kootut ehdotukset on ryhmitelty seitsemälle aihealueelle, jotka käytiin lyhyesti läpi ja joista annettiin myös joitain konkreettisia esimerkkejä.

Valtiokonttorin mukaan virastot olivat selvitystyöstä innostuneita. Lopputulemana voidaan myös todeta, ettei oleellista ole niinkään rakenteelliset uudistukset vaan yli hallinnonalojen ulottuvat strategiset prosessinomistajuudet, joita tulisi selkeyttää.

Valtiokonttoria kiitettiin selvitystyöstä. Jatkotoimenpiteenä sovittiin toimeksiannosta, jonka mukaan Valtiokonttori tuo seuraavaan kokoukseen ehdotuksen, miten selvityksessä tunnistettujen kehityskohteiden toimeenpano tulisi organisoida ja millaisella johtamismallilla niiden toimeenpanoa tulisi johtaa.

1. Kokouksen päättäminen

Todettiin, ettei esityslistan mukaista Digitalisoidaan julkiset palvelut –kärki­hankkeen tilannekatsausta ehditty tällä kertaa pitää, mutta sen tilanne tuli kuitenkin lyhyesti todetuksi siinä yhteydessä kun keskusteltiin ryhmän tehtävistä. Tilannekatsauksen esitysaineisto jaetaan kokousmuistion mukana.

Pöytäkirjojen osalta todettiin, että laaditaan kokouksista tiiviit kokousmuistiot, joihin kuvataan tehdyt linjaukset ja päätökset, mutta ei laajemmin keskustelua.

Puheenjohtaja laatii sihteereiden kanssa mahdollisimman pikaisesti ryhmälle toiminta- ja kokoussuunnitelman vuodelle 2016.

Liitteet Kokouksen esitysaineistot

Jakelu Työryhmän jäsenet